Mack AC

**Mack AC** — грузавы аўтамабіль амерыканскай кампаніі Mack Trucks. Выпускаўся з 1916 па 1938 год. Выпушчана 40 299 аўтамабіляў, Уключаны канкурэнты REO Speed Wagon (1915–1930s), REO Heavy-Duty Series J, REO Model F, G, H heavy trucks, REO Gold Crown heavy trucks (mid-1930s), Armleder KW (1918-1922), Corbitt 1.5–7 ton trucks, Corbitt Model 12/15, Corbitt 600 / 800 heavy series, Armleder heavy 3–5 ton trucks, Autocar Type XXI / XXVI / XXVII, Autocar SCM, Autocar Dispatch, Liberty Truck (Class B), Nash Quad, Ford Model TT (1917–1927), Ford Model AA (1927–1929), Ford Model AA (1930–1931), Ford Model BB (1932–1934), Ford Model 51 / 67 / 70 commercial trucks (mid-1930s), Militor Truck, FWD Model B (1910s–1930s), GMC Big Brute Heavy Trucks (1920s–1930s), GMC T-Series trucks (1927–1929), GMC T-Series trucks (1930–1931), GMC T-Series trucks (1932–1934), GMC T-Series trucks (1935–1936), GMC F-Series (1930s), GMC AC/AF Heavy Series (mid-1930s), Chevrolet Series 490 trucks – 1918–1928 (1–2 ton), Chevrolet Medium-Duty Trucks – 1930-1932 (2–3 ton), Chevrolet Slant-Windshield Medium-Duty Trucks – 1933-1934 (2–3 ton), Chevrolet Slant-Windshield Medium-Duty Trucks – 1935-1936 (2–3 ton), Chevrolet Slant-Windshield Medium-Duty Trucks – 1937-1939 (2–3 ton), International F Series (1910s–20s), International S Series (late 1910s–20s), Sterling Truck (1921-1928), Sterling DW18-64 (1929-1930), International K Series (late 1910s–20s), International M-Series (medium/heavy), Consolidated Carting Crane Truck Version of International A Series (early 1930s),  International C Series (1934–1936), International D Series (1937–1940), International F-30 / F-40 heavy trucks, Brockway T Truck (1920-1924), 1925 Brockway Model K2 1/2 to 3 Ton Truck, і 1926 Brockway Model R 3 1/2 - 4 Ton Truck.

Масk АС выпускаўся ў некалькіх варыянтах з колавай формулай 4х2 і 6х4, і з некалькімі варыянтамі колавай базы. Грузападымальнасць вар'іравалася ад 3,5 да 7,5 тон.

## Гісторыя
Аўтамабіль быў распрацаваны ў 1915 годзе канструктарам Альфрэдам Мейзьюры (). Першы прататып Е2 пабудавалі ў жніўні 1915 году, а серыйная вытворчасць шырокай гамы АС пачалася праз год.

У 1917 годзе пачаў выпускацца АС грузападымальнасцю 7,5 т.

З 1923 г. на грузавікі сталі ўсталёўваць 6-цыліндравыя рухавікі магутнасцю 97–120 к.с. (мадэлі **АН**, **AJ**, **AL**).

З 1927 года стала выпускацца мадэль **АК** з карданным прывадам.

З 1929 года выпускаліся 2- і 3-восевыя **АР** грузападымальнасцю 7,5–10 т з новым 6-цыліндравым рухавіком ў 150 к.с. Для 2-восевых варыянтаў ужываўся карданны прывад, 3-восевыя грузавікі 6x2 мелі ланцужны прывад сярэдняга моста, але ў 1931 годзе атрымалі міжвосевы дыферэнцыял і прапаноўваліся з колавай формулай 6x4. Грузавікі АР, якія сталі развіццём серыі АС, атрымалі закрытую кабіну і дыскавыя колы з пнеўматычнымі шынамі. З 1926 па 1938 год былі пабудаваныя 285 адзінак гэтай мадыфікацыі.

З 1932 году выпускаліся будаўнічыя самазвалы **АС6** з 6-цыліндравым 150-моцным рухавіком.

Без асаблівых тэхнічных змяненняў аўтамабілі выпускалі да 1938 года. За 24 гады было выраблена 40 299 аўтамабіляў.

## Канструкцыя
Грузавыя аўтамабілі Масk АС выпускаліся ў некалькіх варыянтах колавай формулы (4х2 і 6х4), і з некалькімі варыянтамі колавай базы (3962, 4267 і 4572 міліметраў), грузападымальнасць якіх вагалася ад 3,5 да 7,5 тон.

### Кабіна
thumb|Кабіна
Характэрную форму перадняй частцы вызначыла размяшчэнне радыятара паміж маторным адсекам і адкрытай кабінай, што дазваляла, адкінуўшы капот, атрымаць доступ да рухавіка з трох бакоў. Акрамя таго, дзякуючы такой кампаноўцы, у непагадзь кіроўца, адкрываючы адмысловы лючок, мог задзейнічаць абагравальнік.

У 1925 годзе з'явілася лабавое шкло.

### Рухавік
На аўтамабіле быў усталяваны радны чатырохцыліндравы рухавік, магутнасцю 75 конскіх сіл.

Рухавік астуджаўся двума блокамі радыятараў, размешчаных справа і злева за капотам перад кабінай кіроўцы. Замест вентылятара выкарыстоўвалася «слімак» з крыльчаткай, замацаванай на махавіку.

Пачынаючы з 1923 года грузавікі *АС* камплектаваліся шасціцыліндравымі рухавікамі, магутнасць якіх вагалася ад 97 да 120 к.с., а з 1932 года выпускаліся будаўнічыя самазвалы *Mack АС6*, на якіх таксама ўсталёўваліся шасціцыліндравыя рухавікі, але ўжо магутнасцю 150 к.с.

### Трансмісія
На аўтамабіль усталёўвалася механічная чатырохступеньчатая каробка перадач, якая была выканана разам з дыферэнцыялам і галоўнай перадачай у сярэдняй частцы шасі. Ад іх на заднія колы круцільны момант перадаваўся не карданным валам, а з дапамогай двух бакавых ланцугоў.

На трохвосевых мадэлях, пры агульным ланцужным прывадзе з прамежкавага вала з дыферэнцыялам, пары бартавых колаў ахоплены яшчэ адной ланцугом такім чынам, што ўсе колы каляскі круцяцца ў адным кірунку з аднолькавай хуткасцю. Пазней аўтамабілі атрымалі і арыгінальны міжвосевы дыферэнцыял. Акрамя восі кручэння, задняя каляска трохвосевых варыянтаў мела чатыры вертыкальныя кароткія рысоры з гумавымі пракладкамі, якія дазвалялі ёй перамяшчацца ў невялікіх межах налева або направа.

Пры пярэдніх вядучых колах *(мадыфікацыі AP, 6х6)* ролю швораня адыгрывалі пары канічных шасцерняў, адна з якіх была апорнай, а другая (верхняя) — вядучай.

### Інавацыі
На канструктыўныя рашэнні, якія былі выкарыстаны ў грузавіку Масk АС, было выдадзена 18 патэнтаў. Былі запатэнтаваныя: поршні з шэрага чыгуну, адлітыя парамі з легіраванай сталі цыліндры, якія затым падвяргаліся тэрмаапрацоўцы. Таксама былі запатэнтаваныя штампаваная рама з хром-нікелевай сталі, металічныя працоўныя дэталі, якія ўзмоцнены метадам павярхоўнага ўшчыльнення, а таксама шэраг дэталяў са сплаваў алюмінію, напрыклад картэр рухавіка.

## Першая сусветная вайна
У ходзе Першай сусветнай вайны аўтамабілі Мack AC знаходзіліся на ўзбраенні войскаў ЗША, Францыі і Вялікабрытаніі. Аўтамабілі вялікімі партыямі пастаўляліся для Брытанскай арміі, 4470 адзінак былі накіраваны ў Францыю ў дапамогу пехацінцам Амерыканскай арміі.

Большасць выкарыстоўваліся ва ўзброеных сілах як бартавыя грузавікі і артылерыйскія цягачы. Больш цяжкія, 7,5-тонныя мадыфікацыі, выкарыстоўваліся для перавозкі танкаў .

## «Bulldog»
thumb|left|''The «Bulldog» Mack'' — рэкламны плакат 1917 года
За сваю характэрную знешнасць, — прысадзістую выправу, масіўны прасападобны капот, па баках якога ўсталёўваліся вялізныя фары, і даволі шырока расстаўленыя колы, — аўтамабіль атрымаў мянушку *«Bulldog» (Бульдог)*.

Мянушка настолькі трывала прыжылася, што была ўзята кампаніяй Mack Brothers у якасці свайго сімвала, і ўжо з чэрвеня 1921 году да баку кабіны прыкаваныя сталёвыя штампаваныя пласціны з выявай бульдога, які ірве кнігу ўліку кошту транспартных перавозак «Hauling Costs». У 1922 годзе кампанія афіцыйна прыняла бульдога ў якасці карпаратыўнага знака.

thumb|Фігурка бульдога на цягачы
У 1932 годзе галоўны інжынер кампаніі Mack Trucks Alfred Masury падаў заяўку атрыманне патэнта на арыгінальны дызайн і канструкцыю статуэткі бульдога. 11 кастрычніка 1932 года патэнт быў выдадзены і з 1933 года капоты грузавікоў пачалі ўпрыгожваць маскатам бульдога, які ўсталёўваецца і на сучасных грузавіках кампаніі.

## Літаратура
* 

Катэгорыя:Грузавыя аўтамабілі паводле алфавіта